stanford-oval/wikipedia huggingface dataset:
Jim Thompson (kirjailija 1964–2014)

| James "Jim" Thompson |
| --- | --- |
 Jim Thompson Helsingin kirjamessuilla vuonna 2008.
Henkilötiedot
Syntynyt: 16. lokakuuta 1964 Kentucky, Yhdysvallat
Kuollut: 1. elokuuta 2014 (49 vuotta) Lahti, Suomi
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheet:  rikos
Esikoisteos:  Jerusalemin veri
Aiheesta muualla
Löydä lisää kirjailijoitaKirjallisuuden teemasivulta
James (Jim) Thompson (16. lokakuuta 1964 Kentucky, Yhdysvallat – 1. elokuuta 2014 Lahti, Suomi) oli yhdysvaltalais-suomalainen kirjailija. Hän asui Suomessa vuodesta 1998 ja valmistui Helsingin yliopistosta pääaineenaan englantilainen filologia. Sitä ennen hän oli tehnyt sekalaisia töitä, kuten ollut sotilaana, maanviljelijänä ja baarimestarina.
Putnam julkaisi Yhdysvalloissa englanniksi kaksi hänen teostaan, Lumienkelit ja Kylmän kuolema. Saksassa Lumienkelit ilmestyi sadantuhannen kappaleen painoksena. Kirjan kustansi arvostettu kustantaja Rowohlt Teos ilmestyi myös Britanniassa. Hänen teoksiaan on käännetty yli 10 kielelle.
Thompsonin kirjoista Lumienkelit, Kylmä kuolema ja kolmas Kari Vaara -tarina Valkoinen viha ovat olleet kehitteillä elokuviksi. Elokuvahankkeet eivät ole toistaiseksi toteutuneet.
Thompson oli yhtenä allekirjoittajana WSOY:lle osoitetussa kirjelmässä, jossa arvosteltiin yrityksen johtoa kirjailijoiden kohtelusta. Johnny Knigalta ilmestyväksi ilmoitetun teoksen Verileikki julkaisu on peruttu.
Syksyllä 2014 ilmestyi antologia Helsinki Noir, jonka tekstit hän on valinnut ja johon hän on kirjoittanut itse yhden novellin.
Teokset

Kari Vaara -sarja
Snow Angels
Lucifer's Tears
Helsinki White, Putnam
Helsinki Blood
Helsinki Dead (oli määrä julkaista 2014, mutta jäi kesken)
Lumienkelit, Johnny Kniga, 2009 (Kari Vaara -sarja)
Jerusalemin veri, Johnny Kniga 2008 (julkaistu ainoastaan suomeksi)
Jumalan nimeen, Johnny Kniga, 2010 (julkaistu ainoastaan suomeksi)
Kylmä kuolema, Johnny Kniga, 2011 (Kari Vaara -sarja)
Valkoinen viha, 2012 (Kari Vaara -sarja)
Aiheesta muualla

James (Jim) Thompsonin kotisivut (Internet Archive) (englanniksi)
HS:n muistokirjoitus
Life Is Strange 2

| Life Is Strange 2 |
| --- | --- |

Kehittäjä:  Dontnod Entertainment
Julkaisija:   Square Enix  Feral Interactive (Linux, macOS) 
Jakelija:  Humble Store, Steam, Microsoft Store ja PlayStation Store
Ohjaaja:   Michel Koch  Raoul Barbet 
Käsikirjoittaja:  Jean-Luc Cano
Säveltäjä:  Jonathan Morali
Pelisarja:  Life Is Strange
Pelimoottori:  Unreal Engine
Julkaistu:   27. syyskuuta 2018  Episodi 1 27. syyskuuta 2018  Episodi 2 24. tammikuuta 2019  Episodi 3 9. toukokuuta 2019  Episodi 4 22. elokuuta 2019  Episodi 5 3. joulukuuta 2019  
Lajityyppi:  seikkailupeli
Pelimuoto:  yksinpeli
Ikäluokitus:   ESRB: Mature 17+  Virheellinen ESRB-arvo  PEGI: 18 
Alusta:   Linux  Microsoft Windows  macOS  PlayStation 4  Xbox One 
Jakelumuoto:  Steam, digitaalinen lataus
Lisää peliartikkeleitaVideopelien teemasivulla
Infobox OK   : 
Life Is Strange 2 on Dontnod Entertainmentin kehittämä ja Square Enixin julkaisema seikkailupeli, joka on julkaistu vuonna 2018. Peli on jatko-osa vuoden 2015 videopelille Life Is Strange. Jatko-osa julkaistiin alun perin Microsoft Windowsille, PlayStation 4:lle ja Xbox Onelle sekä joulukuussa 2019 myös Linuxille ja macOS:lle.
Peli toteutettiin viitenä episodina, joista ensimmäinen julkaistiin syyskuussa 2018 ja viimeinen joulukuussa 2019. Syyskuussa 2021 julkaistiin pelisarjan seuraava osa, Life Is Strange: True Colors.
Pelaaminen

Life Is Strange 2 on graafinen seikkailu kolmannen persoonan näkökulmasta. Pelaaja ohjaa Sean Diazia, joka liikkuu suurimman osan pelin tarinasta mukanaan veljensä Daniel. Sean voi tutkia esineitä tai ottaa niitä, ratkaista joitain pulmia ja tehdä pieniä muutoksia ympäristöön. Peliin juoneen vaikuttavat myös ensimmäisen Life Is Strangen lopussa tehty valinta sekä samaan jatkumoon sijoittuvassa pelidemossa, The Awesome Adventures of Captain Spiritissä, tehdyt valinnat. Life Is Strange 2:ssa tehdyt valinnat vaikuttavat tarinan lisäksi myös Danielin käytökseen.
Tarina

Tarina alkaa vuodesta 2016 eli kolme vuotta ensimmäisen Life Is Strangen jälkeen ja kertoo Seattlen esikaupunkialueella asuvasta 16-vuotiaasta puolimeksikolaisesta Sean Diazista ja tämän 9-vuotiaasta veljestä Danielista. He joutuvat hankaluuksiin naapurin ilkeän pojan ja erään poliisin kanssa. Poliisin ampuessa vahingossa veljesten isän, mystinen ilmiö tuhoaa suuren osan korttelin taloista ja aiheuttaa poliisin kuoleman. Etsintäkuulutetut Sean ja Daniel aloittavat pakomatkan Seattlesta isänsä lapsuudenkotiin: Puerto Lobosiin. Matkan varrella he kohtaavat ihmisiä, jotka suhtautuvat heihin epäluuloisesti heidän puolimeksikolaisen taustansa vuoksi, sekä ihmisiä, jotka haluavat auttaa heitä. Kun mystisen ilmiön syyksi paljastuu Danielin itsestään löytämä kyky käyttää psykokinesiaa, Seanin on opetettava veljeään selviytymisen ja oikeiden valintojen tekemisen lisäksi myös hallitsemaan kykyään ja käyttämään sitä viisaasti.
Tarina > Juoni > Episodi 1: Roads

Halloweenin juhlimiseen valmistautuvat Sean ja Daniel Diaz joutuvat hankaluuksiin naapurin ilkeän pojan Brett Fosterin sekä konstaapeli Kindred Matthewsin kanssa. Veljesten isä Esteban yrittää rauhoitella tilannetta, mutta Matthews ampuu vahingossa Estebania ja salaperäinen psykokineettinen aalto tuhoaa osan korttelista ja tappaa Matthewsin. Huomattuaan isänsäkin kuolleen, Sean pakenee Seattlesta tajuton Daniel mukanaan ja päättää pitää totuuden tältä salassa. Kolme päivää myöhemmin Mount Rainierin lähellä sijaitsevan huoltoaseman omistaja Hark Stamper yrittää ilmiantaa veljekset poliisille. He pakenevat aiemmin tapaamansa verkkojournalisti Brody Hollowayn avulla mukanaan huoltoasemalle hylätty koiranpentu, jonka Daniel nimeää Mushroomiksi. Sean kertoo Brodylle Seattlen tapahtumista ja päättää, että veisi Danielin Puerto Lobosiin, Estebanin lapsuudenkotiin. Saavuttuaan Oregoniin ja ohitettuaan Arcadia Bayn, Brody järjestää veljeksille yösijan motellista ennen kuin hyvästelee heidät. Mutta sitten Daniel näkee televisiossa uutisen isänsä kuolemasta ja hänen raivostuessa Seanille, huoneen esineet alkavat leijua hänen ympärillään. Sean saa Danielin rauhoittumaan ja lupaa, ettei enää koskaan valehtele. Seuraavana aamuna he jatkavat matkaansa linja-auton kyydissä.
Tarina > Juoni > Episodi 2: Rules

Seuraavien viikkojen aikana Sean, Daniel ja Mushroom ovat piileskelleet eräässä hylätyssä talossa pikkukaupunki Beaver Creekissä, Danielin opetellessa Seanin opastuksella hallitsemaan kykyään. Joulukuun 2. päivän aamuna puuma hyökkää Mushroomin kimppuun ja raatelee sen hengiltä. Lisäksi Danielin vilustuessa, Seanin on pakko pyytää suojapaikkaa isovanhemmiltaan, Claire ja Stephen Reynoldsilta. Seuraavana aamuna Sean ja Daniel ystävystyvät Reynoldsien naapurin Chris Eriksenin kanssa, jonka Daniel pelasti voimillaan putoamasta puumajan tikkailta, vaikka Sean oli kieltänyt veljeään käyttämästä voimiaan muiden läsnä ollessa. Veljekset auttavat Chrisiä ja tämän isää Charlesia hankkimaan joulukuusen ja menevät luvatta tutkimaan äitinsä Karenin lapsuudenhuonetta. He löytävät kirjeen, jossa jonkin aikaa sitten Estebanin ja molemmat poikansa jättänyt Karen kertoi vanhemmilleen tietävänsä Seattlen tapahtumista. Veljekset ovat aikeissa vaatia Clairelta selitystä, mutta sitten Stephen jää jumiin kaatuneen kirjahyllyn alle ja muun perheen autettua häntä, poliisi tulee etsimään Seania ja Danielia. Clairen ja Chrisin jäädessä pidättelemään poliisia, veljekset pakenevat Eriksenien takapihan kautta. Danielin haluaa lähteä etsimään Karenia, mutta Seanin päätöksestä he jatkavat kohti Puerto Lobosia hyppäämällä puunkuljetusjunan kyytiin.
Tarina > Juoni > Episodi 3: Wastelands

Sean ja Daniel ovat eläneet kaksi kuukautta punapuumetsissä maantiekiertolaisten kommuunissa Humboldtin piirikunnassa, Kaliforniassa, joissa elävät myös Lucy ”Cassidy” Jones ja Finnegan ”Finn” McNamara, joihin he tutustuivat Beaver Creekissä. Ansaitakseen rahaa kiertolaiset työskentelevät päiväsaikaan huumekauppias Jonathan Merrillin kannabisplantaasilla. Mutta Merrillin valmistautuessa maksamaan palkan Seanille, Cassidylle ja Finnille, tylsistynyt ja Seanin hylkäämäksi itsensä tunteva Daniel hiipii luvatta Merrillin mökkiin, jolloin vihainen Merrill peruu palkanmaksun, antaa Seanille ja Danielille potkut ja käskee kätyriään Big Joeta pahoinpitelemään Danielin, joka käyttää voimiaan pelastaakseen itsensä. Veljekset tämän jälkeen kertovat kyvystään muille kiertolaisille, minkä jälkeen Finn ja Daniel päättävät kostaa Merrillille varastamalla tämän rahat, Seanin ja Cassidyn lähtiessä estämään heitä tai vaihtoehtoisesti Sean heidän mukanaan Cassidyn jäädessä tilanteessa ulkopuoliseksi. Merrill saa heidät kiinni ja uhkaa aseella. Daniel tyrmää voimillaan tajuttomiksi kaikki muut ja pakenee paikalta.
Tarina > Juoni > Episodi 4: Faith

Sean herää kaksi kuukautta myöhemmin toisen silmänsä menettäneenä Sacred Hopen sairaalassa viranomaisten huostassa ja seuraavien kolmen viikon aikana komisario Maria Flores yrittää kysellä häneltä tietoja Seattlen, Beaver Creekin ja Humboldtin tapahtumista, luvaten auttaa Danielin etsimisessä. Sean päättää kuitenkin oikeudenkäyntiään edeltävänä yönä karata sairaalasta ja varastaa sairaalan pihalta auton, jolla hän ajaa Haven Pointiin, Nevadaan, minne hänen Humboldtissa tapaamansa Jacob Hackerman oli kertonut Danielin menneen. Bensiinin loputtua hän saa kyydin perille rekka-auton kuljettaja Anton Oatesilta tai vaihtoehtoisesti itse kävellen koko matkan. Paikallisen kirkon Universal Uprising Churchin pastori Lisbeth Fischer käyttää Danielia voimia kirkkonsa auktoriteetin ylläpitämiseksi. Daniel ei halua lähteä Seanin mukaan ja Fischerin alttaripoika Nicholas Durand heittää Seanin ulos. Silloin Sean tapaa Karenin, joka oli tullut Haven Pointiin kuultuaan Jacobilta Danielista ja paljastaa jättäneensä poikansa ja Estebanin vuosia sitten, koska ei tuntenut haluavansa olla perheenäiti vaan kierrellä ympäri Yhdysvaltoja. Jacob tapaa Seanin ja päättää auttaa häntä ja Karenia vapauttamaan Danielin sekä pelastaa sairastuneen siskonsa Sarah Leen kirkosta. Sean paljastaa Danielille Lisbethin todellisen luonteen ja pyytää jälleen anteeksi, ettei ollut kunnollinen veli, minkä jälkeen he torjuvat Lisbethin yrityksen estää heitä pakenemasta palamaan syttyneestä kirkosta ja suuntaavat kohti Arizonaa.
Tarina > Juoni > Episodi 5: Wolves

Sean ja Daniel ovat oleskelleet Karenin ja tämän ystävien luona kartoittamattomalla alueella (jota nämä kutsuivat Awayksi) Grand Canyonissa seitsemän viikkoa. Mutta kuultuaan illalla Karenilta, että poliisi oli Haven Pointin tapahtumien jäljiltä alkanut yhä laajamittaisemmin etsiä veljeksiä, Sean ja Daniel päättävät seuraavana aamuna lähteä Meksikon ja Yhdysvaltain rajalle ja sen yli Puerto Lobosiin. Antaakseen veljeksille lisäaikaa, Karen antautuu poliisille. Päästyään ensimmäisen raja-aidan läpi, maahanmuuttajia vihaava  omankädenoikeudenedustaja Madison ja hänen isänsä Luke Wright hyökkäävät heidän kimppuunsa, luullen heidän yrittäneen päästä Meksikosta Yhdysvaltoihin. Poliisi tulee paikalle ja pidättää sekä omankädenoikeudenedustajat että veljekset. Nuoren ikänsä vuoksi Daniel välttyisi vankilalta, mutta Sean ei, koska todisteita oli paljon. Daniel kuitenkin vapauttaa Seanin kuulusteluhuoneesta, minkä jälkeen he pakenevat ja jatkavat matkaa rajalle. Mutta kun he saapuvat sinne 4. heinäkuuta, Flores ja muut FBI-agentit ovat heitä vastassa. Seanin on päätettävä antautuvatko he FBI:lle vai yrittävätkö päästä agenttien ja raja-aidan läpi Meksikoon.
Pelissä on useita eri lopetuksia, jotka Seanin viimeisen päätöksen lisäksi riippuvat myös Seanin aiempien päätösten vaikutuksesta Danielin moraaliin:
Redemption: Jos Sean päättää antautua FBI:lle ja Daniel myöntyy tähän, Sean joutuu vankilaan ja Daniel muuttaa Beaver Creekiin Clairen ja Stephenin luokse. Sean vapautuu vankilasta 15 vuoden kuluttua ja vanhojen aikojen muistoksi hän ja Daniel leiriytyvät yöksi Mount Rainieriin, kunnes he aamulla erkanevat omille teilleen.
Lone Wolf: Jos Sean päättää antautua FBI:lle ja Daniel ei myönny tähän, Daniel ohjaa psykokinesialla auton rajaa kohti ja tuhoaa muurin, mutta yksi agenttien ampumista luodeista osuu Seania kaulaan ja hän kuolee. Puerto Lobosissa paikalliset rikolliset suostuttelevat Danielin käyttämään voimiaan rikollisiin tarkoituksiin. Kuuden vuoden kuluttua Daniel päättää uhkailla rikolliset jättämään hänet rauhaan.
Parting Ways: Jos Sean päättää yrittää rajan yli ja Daniel ei myönny tähän, Daniel heittäytyy ulos autosta heti kun se on ajanut Danielin tuhoaman raja-aidan läpi jättäen Seanin yksin. Daniel muuttaa Beaver Creekiin Clairen ja Stephenin luokse ja kuusi vuotta myöhemmin he saavat Seanilta kirjeen Puerto Lobosista.
Blood Brothers: Jos Sean päättää yrittää rajan yli ja Daniel myöntyy tähän, Daniel tuhoaa aidan ja kaikki poliisiautot, minkä jälkeen veljekset ajavat yhdessä Puerto Lobosiin. Paikalliset rikolliset suostuttelevat heidät käyttämään voimiaan rikollisiin tarkoituksiin, kunnes kuuden vuoden kuluttua veljekset perustavat oman autokorjaamon ja Daniel uhkailee rikollisia jättämään hänet ja Seanin rauhaan.
Ääninäyttelijät

| 0 | 1 | 2 |
| --- | --- | --- |
|  Gonzalo Martin  | … |  Sean Diaz   |
|  Roman George  | … |  Daniel Diaz   |
|  Amador Plascencia  | … |  Esteban Diaz   |
|  Mei Pak  | … |  Lyla Park   |
|  Robert Shearer  | … |  Brett Foster   |
|  Bolen Walker  | … |  Brody Holloway   |
|  Elaine Partnow  | … |  Doris Stamper   |
|  Don Baldaramos  | … |  Hank Stamper   |
|  Nancy Cronig  | … |  Claire Reynolds   |
|  John O’Connell  | … |  Stephen Reynolds   |
|  Chandler Mantione  | … |  Chris Eriksen   |
|  Nick Apostolides  | … |  Charles Eriksen   |
|  Sarah Bartholomew  | … |  Lucy ”Cassidy” Jones   |
|  Matthew Gallenstein  | … |  Finnegan ”Finn” McNamara   |
|  David Valdes  | … |  Jacob Hackerman   |
|  Ben Jurand  | … |  Jonathan Merrill   |
|  Joelene Andersen  | … |  Karen Reynolds, sivuäänet   |
|  Sophia Mintz  | … |  Sarah Lee Hackerman, sivuäänet   |
|  Victoria Hansen  | … |  Lisbeth Fischer   |
|  Shawn Law  | … |  Nicholas Durand, sivuäänet   |
|  Karen Kahler  | … |  Joan Marcus   |
|  Robert Fleet  | … |  Arthur Peterson   |
|  David Young Lee  | … |  Stanley Peterson   |
|  Dan ”D. W.” McGann  | … |  David Madsen   |
|  Yolis Osio  | … |  Carla Morales   |
|  Randy Gonzales  | … |  Diego Morales   |
|  Miriam Katz  | … |  äiti Bear Stationilla   |
|  Kiara Lisette Gamboa  | … |  tyttö Bear Stationilla   |
|  Nicole Fong  | … |  Yu-jin Park   |
|  Steve Liski  | … |  Nick   |
|  Clark Moore  | … |  šeriffi Angus Lee   |
|  Hannah Prichard  | … |  Hannah Reyome   |
|  Orvaelle Williams  | … |  Baptist ”Penny” Mickael   |
|  Lucas Helmersson  | … |  Anders   |
|  Brie Kistiansen  | … |  Ingrid   |
|  Eric Paul Erickson  | … |  Joseph / Big Joe   |
|  Jane Santos  | … |  komisario Maria Flores   |
|  Jamal Douglas  | … |  Joey Peterson   |
|  Michael Gmur  | … |  Mike Wilson   |
|  Mike Bash  | … |  Michael Gmur   |
|  Richard Neil  | … |  Anton Oates, sivuäänet   |
|  Roy Abramsohn  | … |  Robert Hackerman, sivuäänet   |
|  Marianne Park  | … |  Helen Miller   |
|  Rafael Goldstein  | … |  Derek, sivuäänet   |
|  Kevin Paul  | … |  Luke Wright   |
|  Ted Jonas  | … |  konstaapeli Patrick Campbell   |
|  Austen Jaye  | … |  konstaapeli Jeffrey Connely, sivuäänet   |
|  Joel Clark Ackerman  | … |  sivuäänet   |
|  Jesse Lenoir  | … |  sivuäänet   |
|  Spencer Frankeberger  | … |  sivuäänet   |
|  Steve Kramer  | … |  sivuäänet   |
|  Linda Weinrib  | … |  sivuäänet   |
|  Greg Lucey  | … |  sivuäänet   |
|  Marqus Bobesich  | … |  sivuäänet   |
|  Philip Bache  | … |  sivuäänet   |
|  Garrett Hanson  | … |  sivuäänet   |
Aiheesta muualla

Life Is Strange 2 Internet Movie Databasessa (englanniksi)
Jak II: Renegade

| Jak II: Renegade |
| --- | --- |

Kehittäjä:  Naughty Dog
Julkaisija:  Sony Computer Entertainment
Jakelija:  PlayStation Store
Ohjaaja:  Jason Rubin
Suunnittelija:  Evan Wells
Taiteilija:  Bob Rafei Bruce Straley Erick Pangilinan
Säveltäjä:  Josh Mancell Larry Hopkins
Ohjelmoija:  Andy Gavin Mark Cerny Christophe Balestra Christopher Christensen Charlotte Francis
Pelisarja:  Jak and Daxter
Pelimoottori:  Kinetica
Julkaistu:  PlayStation 2NA 14. lokakuuta 2003 EU 17. lokakuuta 2003JP 11. maaliskuuta 2004PlayStation 3NA 7. helmikuuta 2012EU 22. helmikuuta 2012AUS 8. maaliskuuta 2012PlayStation VitaNA 18. kesäkuuta 2012EU 19. kesäkuuta 2012PlayStation 4WW 6. joulukuuta 2017
Lajityyppi:  tasohyppely, toimintaseikkailu, avoin pelimaailma
Pelimuoto:  yksinpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  PlayStation 2, PlayStation 3, PlayStation Vita, PlayStation 4
Jakelumuoto:  DVD, Blu-ray, muistikortti
Lisää peliartikkeleitaVideopelien teemasivulla
Infobox OK    : 
Jak II: Renegade (alanimi Renegade on vain Euroopan versiossa) on toinen osa Naughty Dogin kehittämässä Jak and Daxter -pelisarjassa.
Peli julkaistiin vuonna 2012 PlayStation 3:lle ja PlayStation Vitalle osana The Jak and Daxter Trilogy -kokoelmaa.
Vuonna 2017 peli julkaistiin PlayStation 4:lle ladattavana PS2-klassikkona.
Pelaaminen

Jak II edustaa tasohyppelyä kuten edeltäjänsäkin, mutta tuo mukanaan myös ammuntaa ja kilpa-ajoa. Myös pelin yleisilme on ottanut askeleen synkempään ja väkivaltaisempaan suuntaan. Pelin tapahtumapaikka on kaupunki nimeltä Haven City, ja pelin avoin maailma on vapaasti pelaajan tutkittavissa, tosin kaikki kaupungin osat eivät ole avoinna pelin alusta alkaen. Kaupungissa pelaaja voi liikkua paikasta toiseen ajamalla leijuvia kulkuneuvoja, zoomereita. Järjestyksen rikkominen, kuten siviilien kimppuun hyökkääminen tai ajoneuvojen varastaminen herättää kaupungin sotilaspoliisien, Krimzon Guardien huomion jolloin he lähtevät pelaajan perään.
Uutena ominaisuutena Jak 2 tuo ampuma-aseet. Jakilla on käytössään muotoa muuttava ase, jolla on yhteensä neljä erilaista tulitusmuotoa. Pelin aikana Jak taistelee Krimzon Guardeja sekä Metal Head -hirviöitä vastaan.
Pelin eteneminen on perustuu tehtäviin joita Jak saa pelin muilta hahmoilta. Välillä tehtävät vievät Jakin ja Daxterin myös kaupungin ulkopuolelle.
Juoni

Jak II:sen tarina on paljon syvempi ja moniulotteisempi kuin ensimmäisessä osassa, ja paljastaa uutta tietoa myös ensimmäisestä osasta. Peli sisältää paljon enemmän dialogia kuin edeltäjänsä, ja nyt myös edellisessä pelissä mykkänä ollut päähahmo Jak puhuu.
Tarina lähtee käyntiin, kun Jak ystävineen matkustaa ajassa 500 vuotta tulevaisuuteen. He löytävät itsensä valtavasta Haven Citystä, tulevaisuuden dystopiasta. Kaupungin vartijat, Krimzon Guard, ottavat kaupungin hallitsija paroni Praxiksen käskystä Jakin kiinni ja sulkevat hänet vankilaan. Vankila-aikanaan Jakille tehdään kokeita dark eco -aineella, jonka seurauksena Jak pystyy kerättyään tarpeeksi dark ecoa muuttumaan voimakkaaksi, mutta hallitsemattomaksi Dark Jakiksi. Kahden vuoden kuluttua Jakin paras ystävä Daxter auttaa hänet pakoon vankilasta. Heti paon jälkeen he törmäävät Kor-nimiseen vanhukseen, jonka seurassa on pieni poika, jonka Kor kertoo olevan hyvin tärkeä. Jak tahtoo kostaa paroni Praxikselle viattomana vankilassa viettämänsä vuodet, jonka takia hän ja Daxter liittyvät Korin kehotuksesta Haven Cityn vastarintaliikkeeseen, Undergroundiin, joka vastustaa kaupungin tyrannimaista hallitsijaa. Jak alkaa suorittaa moninaisia tehtäviä Undergroundille ja muille kaupungissa apua tarvitseville samalla joutuen taistelemaan kaupunkia uhkaavia Metal Head -olioita vastaan.
Pelin tarina kiertyy eräänlaisen aikaparadoksin ympärille.
Hahmot

Toisin kuin ensimmäisessä osassa nyt myös Jak puhuu. Siihen lienee syynä se että nyt Jakilla on sanottavaa, jota Daxter ei voi esittää hänen puolestaan. Jak 2:sessa hän on 17-vuotias.
Daxter on Jakin apurihahmo (sidekick), joka on edellisen osan tapahtumien takia muuttunut näädän ja saukon välimuodoksi ottsel-olennoksi (otter=saukko, weasel=näätä). Hän ei vieläkään sulje suutaan.
Myös ensimmäisestä osasta tuttu Samos on yhä viisas tietäjä, ja hän neuvoo Jakia seikkailuissaan.
Keira on Samosin tytär ja Jakin kilpa-ajotiimin mekaanikko. Hänellä ja Jakilla on tunteita toisiaan kohtaan.
Praxis on kaupungin tyrannihallitsija, jolle Jak haluaa kostaa vankilassa syyttömänä viettämänsä vuodet.
Torn on entinen Krimzon Guard mutta nykyisin hän taistelee kaupungin puolesta Underground-nimisen vastarintaliikkeen kanssa. Hänen antamat tehtävät lähinnä liittyy paroni Praxisin toimintojen estämiseen tai Undergroundin jäsenten auttamiseen.
Shadow on tietäjä Samosin nuorempi minä ja Undergroundin johtaja.
Vin nerokas tiedemies, mutta pelkuri. Hän toimii Undergroundin hyväksi. Hänen tehtävät liittyvät lähinnä siihen, että Metal Headit pysyisivät kaukana kaupungista (ja Vinistä). Kaikki Strip Mine -alueen tehtävät antaa Vin.
Ashelin on yksi Krimzon Guard -johtajista, mutta hänkin toimii Undergroundille. Paronin tytär.
Errol on Haven Cityn paras kilpa-ajaja ja yksi Krimzon Guard-joukkojen komentaja. Jakilla ja hänellä on hyvin kylmä suhde toisiinsa, sillä Errol oli mukana tekemässä Jakilla kokeita Dark Ecolla hänen vankila-aikanaan. Lisäksi hän on iskenyt silmänsä Jakin tyttöystävään Keiraan.
Krew on puolueeton rikollinen joka ei välitä muusta kuin rahasta. Välillä Jak tekee työtä hänelle sillä Krew'lla on aina arvokkaita tietoja. Hänen antamat tehtävät ovat lähinnä hänen rikollisten puuhien auttamiseen liittyviä. Kaikki viemäritehtävät antaa Krew.
Sig työskentelee Krew'lle. Hän ystävystyy Jakin ja Daxterin kanssa. Hänen tehtävät ovat lähinnä Metal Headien listimistä Krew'n baarin seinälle metsästysmuistoksi.
Onin on kaupungin basaarialueella elelevä sokea ja mykkä "tietäjä". Hänellä on paljon tietoja Mar's Tomb -haudasta. L(lähes kaikki hänen ja Peckerin antamat tehtävät liittyvät tähän hautaan pääsemiseen.
Pecker on erikoinen olento, papukaija jolla on apinan pää ja häntä. Daxterin tapaan hän on jatkuvasti äänessä. Toimii Oninin tulkkina.
Kor on parrakas vanhus. Kaikki hänen tehtävät liittyvät paronin laitteistojen sabotointiin, jotta paroni ei saisi Edelläkävijän kiveä (Precursor Stone).
Brutter on eräs Lurker-olento joka vaikuttaa hieman tyhmältä, mutta pelin loppuvaiheissa hän muuttuu korvaamattomaksi
Dark Jak on Jakin pimein, vahvin ja hallitsemattomin puoli, jonka avulla Jak voi tuhota viholliset leikiten. Dark Jakilla on vaalea iho ja hiukset sekä mustat silmät, sarvet ja kynnet.
Ääninäyttelijät

| 0 | 1 | 2 |
| --- | --- | --- |
|  Mike Erwin  | … |  Jak   |
|  Max Casella  | … |  Daxter   |
|  Anna Garduno  | … |  Keira   |
|  Warren Burton  | … |  Samos   |
|  Cutter Mitchell  | … |  Torn   |
|  Clancy Brown  | … |  Baron Praxis   |
|  William Minkin  | … |  Krew   |
|  Chris Cox  | … |  Pecker   |
|  Susan Eisenberg  | … |  Ashelin   |
|  Phil LaMarr  | … |  Sig   |
|  Robert Patrick Benedict  | … |  Vin   |
|  David Herman  | … |  Errol   |
|  Sherman Howard  | … |  Kor   |
Aiheesta muualla

Jak II MobyGamesissa (englanniksi)
Jak II Internet Movie Databasessa (englanniksi)
Pelin viralliset sivut
J&D wiki http://fi.jakgames.wikia.com/wiki/Jak_ja_Daxter_wiki
-pelisarja
Jak and Daxter: The Precursor Legacy
Jak II: Renegade
Jak 3
Jak X
Daxter
Jak & Daxter: Kadonnut maailma
Pelissä on paljon välianimaatioita, jotka on tehty pelin omalla grafiikkamoottorilla. Tässä näkyvät päähahmot Jak ja Daxter.